আইপিএল-এ নিলামের পর সমস্ত দলের চেহারাই কার্যত বদলে গিয়েছে। নতুন ফ্র্যাঞ্চাইজির হয়ে খেলতে উন্মুখ ক্রিকেটাররাও। ফ্র্যাঞ্চাইজিরাও নিজেদের পছন্দমতো অধিনায়কও বেছে নিয়েছেন। তবে নেতা বাছাইয়ে এখনও অথৈ জলে কেকেআর শিবির।
একাদশ সংস্করণের আইপিএল-এ ভালই দল গড়েছে কেকেআর। তবে নেতা বাছাইয়ের ক্ষেত্রেই পিছিয়ে তারা।

এই বিষয়ে অন্যান্য খবর

নাইটদের নতুন নেতা কে, সৌরভ জানালেন তাঁর পছন্দ! কেকেআর শিবির কি শুনবে


কেকেআর-এর ভক্তদের মধ্যেও উদ্বেগ ছড়িয়েছে। তবে এর মধ্যেই ফ্র্যাঞ্চাইজি ঘোষণা করা হয়েছে, নেতা বাছাইয়ের ক্ষেত্রে অভিনবত্ব আনা হচ্ছে। আগামী ৪ মার্চ টিভিতে লাইভ সম্প্রচারের মাধ্যমে ঘোষণা করা হবে গৌতম গম্ভীরের উত্তরসূরি কে হচ্ছেন। এই কায়দাতেই রাজস্থান রয়্যালস শনিবার স্টিভ স্মিথের নাম অধিনায়ক হিসেবে ঘোষণা করেছে।
তবে রাজস্থান রয়্যালসে স্মিথের অধিনায়ক হওয়াটা অনেকটাই প্রত্যাশা ছিল।  কেকেআর-এর ক্ষেত্রে কিন্তু সাসপেন্স রয়েই গিয়েছে। ক্রিস লিনকে নেতা হওয়ার দৌড়ে এগিয়ে রাখা হলেও তিনি সম্প্রতি চোট পেয়েছেন। সৌরভ গঙ্গোপাধ্যায়ের পছন্দ আবার রবিন উত্থাপ্পা। উত্থাপ্পা ছাড়াও দীনেশ কার্তিককে অধিনায়ক হিসেবে অনেকের পছন্দ। এখন দেখার, শেষ পর্যন্ত নেতৃত্বের মুকুট কার মাথায় ওঠে।